2001/914/EY: Euroopan keskuspankin päätös, tehty 6 päivänä joulukuuta 2001, rahaliittoon osallistuvien jäsenvaltioiden kansallisten keskuspankkien rahoitustulon jakamisesta tilikaudesta 2002 alkaen (EKP/2001/16)



Virallinen lehti nro L 337 , 20/12/2001 s. 0055 - 0061



Euroopan keskuspankin päätös, tehty 6 päivänä joulukuuta 2001, rahaliittoon osallistuvien jäsenvaltioiden kansallisten keskuspankkien rahoitustulon jakamisesta tilikaudesta 2002 alkaen (EKP/2001/16) (2001/914/EY) EUROOPAN KESKUSPANKIN NEUVOSTO, joka ottaa huomioon Euroopan keskuspankkijärjestelmän ja Euroopan keskuspankin perussäännön (jäljempänä "perussääntö") ja erityisesti sen 32 artiklan, sekä katsoo seuraavaa: (1) Perussäännön 32.1 artiklan mukaan rahoitustulo on kansallisille keskuspankeille rahapoliittisten tehtävien hoidon yhteydessä kertyvää tuloa. Perussäännön 32.2 artiklassa määrätään, että kunkin kansallisen keskuspankin rahoitustulo vastaa sitä vuotuista tuloa, joka sille kertyy niistä saamisista, jotka vastaavat liikkeeseen laskettuja seteleitä ja luottolaitosten tekemistä talletuksista johtuvia sitoumuksia. Kansalliset keskuspankit yksilöivät nämä saamiset EKP:n neuvoston antamien suuntaviivojen mukaisesti. Tilikaudesta 2003 lähtien kansallisten keskuspankkien olisi yksilöitävä rahapoliittisten tehtävien hoidosta johtuvat saamiset saamisina, jotka vastaavat liikkeeseen laskettuja seteleitä ja luottolaitosten tekemistä talletuksista johtuvia sitoumuksia. Perussäännön 32.4 artiklan mukaan kunkin kansallisen keskuspankin rahoitustulosta vähennetään määrä, joka vastaa kyseisen keskuspankin luottolaitosten 19 artiklan mukaisesti tekemille talletuksille maksamaa korkoa, (2) Perussäännön 32.5 artiklan mukaan kansallisten keskuspankkien rahoitustulon summa jaetaan kansallisten keskuspankkien kesken suhteessa niiden maksamiin osuuksiin Euroopan keskuspankin (EKP) pääomasta, (3) Perussäännön 32.6 ja 32.7 artiklan mukaan EKP:n neuvostolla on oikeus antaa suuntaviivoja rahoitustulon jakauman loppusummien selvityksen ja siihen liittyvien maksujen hoitamisesta ja toteuttaa kaikki muut perussäännön 32 artiklan soveltamisen edellyttämät toimenpiteet, (4) Euron käyttöönotosta 3 päivänä toukokuuta 1998 annetun neuvoston asetuksen (EY) N:o 974/98(1) 10 artiklassa säädetään, että EKP ja kansalliset keskuspankit (jäljempänä "eurojärjestelmä") laskevat liikkeeseen euromääräiset setelit 1 päivästä tammikuuta 2002 lukien. Asetuksen 15 artiklan mukaan kansallisen valuuttayksikön määräiset setelit ovat laillisia maksuvälineitä enintään kuuden kuukauden ajan siirtymäkauden päättymisestä. Vuotta 2002 olisi siis pidettävä erityisenä vuotena, koska kansallisten valuuttayksikköjen määräiset liikkeeseen lasketut setelit saattavat edelleen muodostaa merkittävän osan eurojärjestelmän liikkeeseen laskettujen seteleiden kokonaisarvosta erilaisina määrinä eri jäsenvaltioissa. Tilanne on verrattavissa vuosien 1999-2001 tilanteeseen, ja siksi tilikautta 2002 koskeva rahoitustulo olisi laskettava rahaliittoon osallistuvien jäsenvaltioiden kansallisten keskuspankkien rahoitustulon ja EKP:n tappioiden jakamisesta tilikausina 1999-2001 3 päivänä marraskuuta 1998 tehdyssä päätöksessä EKP/2000/19, sellaisena kuin se on muutettuna 14 päivänä joulukuuta 2000 tehdyllä päätöksellä(2), määrättyä menetelmää vastaavalla tavalla sen varmistamiseksi, että muutokset liikkeeseen laskettavien seteleiden määrässä eivät vaikuta merkittävästi kansallisten keskuspankkien suhteelliseen tulotilanteeseen. Perussäännön 32.3 artiklan mukaan EKP:n neuvosto voi 32.2 artiklasta poiketen päättää, että rahoitustulo lasketaan vuoden 2002 osalta toisen menetelmän mukaisesti, (5) Tietyistä käteisen eurorahan käyttöönottoa vuonna 2002 koskevista määräyksistä 10 päivänä tammikuuta 2001 annettujen suuntaviivojen EKP/2001/1(3) 9 artiklan 1 kohdan mukaan luottolaitoksille tai niiden valtuuttamille edustajille ennakkoon jaettavat eurosetelit veloitetaan nimellisarvostaan niiden kansallisessa keskuspankissa olevilta tileiltä seuraavan "lineaarisen veloitusmallin" mukaisesti: kolmasosa ennakkoon jaetusta kokonaismäärästä veloitetaan 2 päivänä tammikuuta 2002, kolmasosa 23 päivänä tammikuuta 2002 ja viimeinen kolmasosa 30 päivänä tammikuuta 2002. Laskettaessa rahoitustuloa vuodelta 2002 tämä "lineaarinen veloitusmalli" on otettava huomioon, (6) Tämä päätös liittyy euroseteleiden liikkeeseenlaskusta 6 päivänä joulukuuta 2001 tehtyyn päätökseen EKP/2001/15(4), jossa määrätään, että EKP ja kansalliset keskuspankit laskevat eurosetelit liikkeeseen. Päätöksessä EKP/2001/15 määrätään, että liikkeeseen lasketut eurosetelit kohdistetaan kansallisille keskuspankeille suhteessa niiden maksamiin osuuksiin EKP:n pääomasta. Kyseisessä päätöksessä EKP:lle kohdistetaan 8 % liikkeeseen laskettujen euroseteleiden kokonaisarvosta. Euroseteleiden kohdistaminen eurojärjestelmän jäsenten kesken merkitsee sitä, että syntyy eurojärjestelmän sisäisiä saldoja. Näille liikkeeseen laskettuihin euroseteleihin liittyville eurojärjestelmän sisäisille saldoille maksettavalla korolla on välitön vaikutus kunkin eurojärjestelmän jäsenen tuloon, ja siksi siitä pitäisi määrätä tällä päätöksellä. Tulo, jota EKP:lle kertyy sen osuuteen liikkeeseen lasketuista euroseteleistä liittyville eurojärjestelmän sisäisille saamisille suoritettavista koroista, olisi lähtökohtaisesti jaettava kansallisille keskuspankeille EKP:n neuvoston päätösten mukaisesti suhteessa niiden osuuksiin merkityn pääoman jakoperusteesta sinä tilikautena, jona tulo kertyy, (7) Liikkeeseen laskettuihin euroseteleihin liittyvien eurojärjestelmän sisäisten saamisten ja velkojen nettosaldolle olisi maksettava korkoa siten, että sovelletaan objektiivista perustetta, jossa määritellään rahan hinta. Tässä yhteydessä asianmukaisena korkona on pidettävä huutokauppoina toteutettavissa eurojärjestelmän perusrahoitusoperaatioissa sovellettavaa perusrahoitusoperaation korkoa, (8) Laskettaessa kansallisten keskuspankkien rahoitustuloa perussäännön 32.2 artiklan mukaisesti velkapohjaan olisi sisällytettävä liikkeeseen laskettuihin euroseteleihin liittyvät eurojärjestelmän sisäiset nettomääräiset velat, koska ne vastaavat liikkeeseen laskettuja seteleitä. Liikkeeseen laskettuihin euroseteleihin liittyville eurojärjestelmän sisäisille saldoille maksettavan koron suorittaminen merkitsee näin ollen sitä, että merkittävä määrä eurojärjestelmän rahoitustulosta jaetaan kansallisille keskuspankeille suhteessa niiden maksamiin osuuksiin EKP:n pääomasta. Näitä eurojärjestelmän sisäisiä saldoja olisi mukautettava siten, että kansallisten keskuspankkien taseiden ja tuloslaskelmien vähittäinen mukauttaminen on mahdollista. Mukautusten olisi perustuttava niiden seteleiden arvoon, joita kukin kansallinen keskuspankki on laskenut liikkeeseen ennen euroseteleiden käyttöön ottamista. Näissä mukautuksissa olisi otettava huomioon erityiset seikat, jotka liittyvät vuoteen 2002, jolloin jäsenvaltioilla on erilaisia suunnitelmia euron käyttöön ottamisen osalta ja jolloin luottolaitokset lisäävät normaaleja hallussaan olevia käteisvaroja eri määriin, ja niitä olisi sovellettava vuositasolla enintään viideksi vuodeksi vahvistetun laskukaavan mukaisesti, (9) liikkeeseen laskettuihin euroseteleihin liittyvien eurojärjestelmän sisäisten saldojen mukautukset on laskettu siten, että korvataan kaikki sellaiset merkittävät muutokset kansallisten keskuspankkien tulotilanteessa, jotka johtuvat euroseteleiden käyttöönotosta ja sen perusteella tehdystä rahoitustulon jakamisesta. Tästä syystä EKP:n neuvosto on päättänyt olla käyttämättä perussäännön 51 artiklan mukaista poikkeusta perussäännön 32 artiklasta, (10) Mukautettaessa liikkeeseen laskettuihin seteleihin liittyviä eurojärjestelmän sisäisiä saldoja on otettava huomioon Luxemburgin suurherttuakunnan viimeaikaisista rahapoliittisista tapahtumista johtuva erityinen tilanne, (11) EKP:n neuvosto on tehnyt tämän päätöksen olettaen, että päätöksen taloudelliset seuraukset ja tällaisista taloudellisista seurauksista johtuva rahoituksellinen tasapaino pysyvät ennallaan tämän päätöksen 4 artiklan soveltamisajan. EKP:n neuvosto sitoutuu siten vakaasti varmistamaan tällä päätöksellä käyttöön otetun järjestelyn pysyvyyden 31 päivään joulukuuta 2007 saakka, ON PÄÄTTÄNYT SEURAAVAA: 1 artikla Määritelmät Tässä päätöksessä tarkoitetaan: a) "rahaliittoon osallistuvilla jäsenvaltioilla" jäsenvaltioita, jotka ovat ottaneet käyttöön yhteisen rahan Euroopan yhteisön perustamissopimuksen mukaisesti, b) "kansallisilla keskuspankeilla" rahaliittoon osallistuvien jäsenvaltioiden kansallisia keskuspankkeja, c) "velkapohjalla" velkoja kunkin kansallisen keskuspankin taseessa, siten kuin velat on täsmennetty tämän päätöksen liitteessä I, d) "yksilöitävillä saamisilla" velkapohjaa vastaan hallussa olevien saamisten määrää kunkin kansallisen keskuspankin taseessa, siten kuin nämä saamiset on täsmennetty tämän päätöksen liitteessä II, e) "liikkeeseen laskettuihin euroseteleihin liittyvillä eurojärjestelmän sisäisillä saldoilla" kansallisen keskuspankin ja EKP:n sekä kansallisen keskuspankin ja toisten kansallisten keskuspankkien välisiä saamisia ja velkoja, jotka johtuvat eurosetelien liikkeeseenlaskusta 6 päivänä joulukuuta 2001 tehdyn EKP:n päätöksen EKP/2001/15 4 artiklan soveltamisesta, f) "merkityn pääoman jakoperusteella" prosenttimääriä, jotka saadaan soveltamalla kansallisiin keskuspankkeihin niiden painoarvoa perussäännön 29.1 artiklassa tarkoitetussa jakoperusteessa, siten kuin siitä määrätään kansallisten keskuspankkien prosenttiosuuksista Euroopan keskuspankin pääoman jakoperusteessa 1 päivänä joulukuuta 1998 tehdyllä päätöksellä EKP/1998/13(5), g) "luottolaitoksilla" luottolaitoksia, joihin sovelletaan vähimmäisvarantojen soveltamisesta annetun asetuksen EKP/1998/15(6), sellaisena kuin se on muutettuna asetuksella EKP/2000/8(7), mukaisia vähimmäisvarantovaatimuksia, h) "yhdenmukaistetulla taseella" tasetta, jonka rakenne on määritelty kirjanpitoa ja tietojen antamista koskevista oikeussäännöistä Euroopan keskuspankkijärjestelmässä annettujen suuntaviivojen EKP/2000/18(8) liitteessä IX, i) "laskentakorolla" viimeisintä käytettävissä olevaa marginaalikorkoa, jota eurojärjestelmä käyttää huutokauppoina toteutettavissa perusrahoitusoperaatioissaan eurojärjestelmän rahapolitiikan välineistä ja menettelyistä 31 päivänä elokuuta 2000 annettujen suuntaviivojen EKP/2000/7(9) liitteen I 3.1.2 kohdan mukaisesti. Mikäli samana päivänä toteutetaan useita perusrahoitusoperaatioita selvitettäviksi, käytetään samanaikaisesti toteutettujen operaatioiden marginaalikorkojen keskiarvoa. 2 artikla Liikkeeseen laskettuihin euroseteleihin liittyvät eurojärjestelmän sisäiset saldot 1. Liikkeeseen laskettuihin euroseteleihin liittyvät eurojärjestelmän sisäiset saldot lasketaan kuukausittain ja kirjataan EKP:n ja kansallisten keskuspankkien kirjanpitoon kuukauden ensimmäisenä pankkipäivänä edellisen kuukauden viimeisen pankkipäivän arvoon. Liikkeeseen laskettuihin euroseteleihin liittyvät eurojärjestelmän sisäiset saldot lasketaan ensimmäisen alakohdan mukaisesti ensimmäistä kertaa ennakkoon jaettavien seteleiden osalta 2 päivänä tammikuuta 2002 tammikuun 1 päivän 2002 arvoon. 2. Liikkeeseen laskettuihin euroseteleihin liittyville eurojärjestelmän sisäisille saldoille, mukaan lukien tämän päätöksen 4 artiklan soveltamisesta johtuvat saldot, maksetaan laskentakoron mukaista korkoa. 3. Edellisessä kohdassa tarkoitettu korko maksetaan TARGET-järjestelmän välityksellä neljännesvuosittain. 4. Edellisestä kohdasta poiketen 2 kohdassa tarkoitettu korko maksetaan tilikaudelta 2002 vuoden lopussa. 3 artikla Rahoitustulon määritysmenetelmä 1. Vuonna 2002 kunkin kansallisen keskuspankin rahoitustulo määritetään seuraavan kaavan mukaisesti: >VIITTAUS KAAVIOON> jossa MI on kunkin kansallisen keskuspankin jaettavan rahoitustulon määrä, LB on kunkin kansallisen keskuspankin velkapohja, RR on laskentakorko. 2. Vuodesta 2003 lähtien kunkin kansallisen keskuspankin rahoitustulon määrä määritetään laskemalla sen kirjanpitoon kirjatuista yksilöitävistä saamisista kertyvä todellinen tulo. Tästä poiketen kullasta ei katsota kertyvän tuloa. 3. Mikäli kansallisen keskuspankin yksilöitävien saamisten arvo ylittää tai alittaa sen velkapohjan arvon, erotus korvataan soveltamalla erotuksen arvoon kaikkien kansallisten keskuspankkien yhteenlaskettujen yksilöitävien saamisten keskimääräistä tuottoprosenttia. Tämä keskimääräinen tuottoprosentti lasketaan seuraavalla tavalla: Kaikkien kansallisten keskuspankkien yksilöitävistä saamisistaan saamat tulot, lukuun ottamatta TARGET-transaktioista johtuvista eurojärjestelmän sisäisistä nettosaamisista kertyvää tuloa (liite II, A.3) ja liikkeeseen laskettuihin euroseteleihin liittyvistä eurojärjestelmän sisäisistä nettosaamisista, mukaan lukien 4 artiklan soveltamisesta johtuvista saamisista, koituvaa tuloa (liite II, A.4), lasketaan yhteen ja summa jaetaan yhteenlaskettujen eurojärjestelmän yksilöitävien saamisten keskiarvolla. Keskimääräistä tuottoprosenttia sovelletaan 360 päivän periaatteen mukaisesti. 4 artikla Eurojärjestelmän sisäisiin saldoihin tehtävät mukautukset 1. Rahoitustuloa laskettaessa liikkeeseen laskettuihin euroseteleihin liittyviä kunkin kansallisen keskuspankin eurojärjestelmän sisäisiä saldoja mukautetaan seuraavan laskukaavan mukaisesti määritetyllä hyvityksellä: >VIITTAUS KAAVIOON> jossa: CA on hyvitys K on kunkin kansallisen keskuspankin osalta määrä, joka saadaan soveltamalla merkityn pääoman jakoperustetta liikkeeseen laskettujen seteleiden keskimääräiseen arvoon heinäkuun 1 päivän 1999 ja kesäkuun 30 päivän 2001 välisenä aikana A on kunkin kansallisen keskuspankin osalta liikkeeseen laskettujen seteleiden keskimääräinen arvo heinäkuun 1 päivän 1999 ja kesäkuun 30 päivän 2001 välisenä aikana C on seuraava kerroin kunkin tilikauden osalta: >TAULUKON PAIKKA> 2. Kansallisten keskuspankkien hyvitysten summa on 0. 3. Hyvitykset ja hyvitysten täsmäyttämiseksi tehtävät kirjanpitoviennit kirjataan erillisille eurojärjestelmän sisäisille tileille kunkin kansallisen keskuspankin kirjanpidossa kunkin vuoden ensimmäisenä pankkipäivänä siten, että arvopäivänä on tammikuun 1 päivä. Hyvitysten täsmäyttämiseksi tehtävistä kirjanpitovienneistä ei makseta korkoa. 4. Mikäli niiden euroseteleiden arvo, jotka Banque Centrale du Luxembourg panee fyysisesti liikkeelle vuonna 2002, ylittää sen liikkeeseen laskemien seteleiden keskimääräisen arvon heinäkuun 1 päivän 1999 ja kesäkuun 20 päivän 2001 välisenä aikana 25 % tai enemmän, 1 kohdan laskukaavan muuttuja A on Banque Centrale du Luxembourgin osalta sen vuonna 2002 liikkeelle panemien setelien arvo, kuitenkin enintään 2,2 miljardia euroa. Tätä poikkeusta sovellettaessa kaikkia 4 artiklan 1 kohdan perusteella laskettuja hyvityksiä mukautetaan taannehtivasti vuoden 2002 lopussa, jotta varmistetaan 2 kohdan noudattaminen. Taannehtivat mukautukset toteutetaan merkityn pääoman jakoperusteen mukaisessa suhteessa. 5. Tämän artiklan 1 kohdasta poiketen erityisissä tilanteissa, jotka liittyvät tämän päätöksen liitteessä III kuvattuihin muutoksiin liikkeeseen laskettavien seteleiden määrässä, liikkeeseen laskettuihin euroseteleihin liittyviä kunkin kansallisen keskuspankin eurojärjestelmän sisäisiä saldoja mukautetaan kyseisessä liitteessä esitettyjen määräysten mukaisesti. 6. Tämän artiklan mukaisia eurojärjestelmän sisäisiin saldoihin tehtäviä mukautuksia lakataan soveltamasta 1 päivästä tammikuuta 2008 lähtien. 5 artikla Rahoitustulon laskeminen ja jakaminen 1. EKP suorittaa joka päivältä kunkin kansallisen keskuspankin rahoitustulon laskemisen. Laskelma perustuu kansallisten keskuspankkien EKP:lle toimittamiin kirjanpitotietoihin. EKP ilmoittaa kertyneen summan kansallisille keskuspankeille neljännesvuosittain. 2. Kunkin kansallisen keskuspankin rahoitustulosta vähennetään velkapohjaan sisältyvistä veloista kertynyttä tai maksettua korkoa vastaava määrä sekä määrät, joista EKP:n neuvosto mahdollisesti tekee päätöksiä perussäännön 32.4 artiklan toisen kohdan nojalla. 3. Kunkin kansallisen keskuspankin rahoitustulon summan jakaminen merkityn pääoman jakoperusteen mukaisessa suhteessa tapahtuu kunkin tilikauden lopussa. 6 artikla Loppumääräykset 1. Tämä päätös tulee voimaan 1 päivänä tammikuuta 2002. 2. Tämä päätös julkaistaan Euroopan yhteisöjen virallisessa lehdessä. Tehty Frankfurt am Mainissa 6 päivänä joulukuuta 2001. EKP:n neuvoston puolesta Willem F. Duisenberg (1) EYVL L 139, 11.5.1998, s. 1. (2) EYVL L 336, 30.12.2000, s. 119. (3) EYVL L 55, 24.2.2001, s. 80. (4) Ks. tämän virallisen lehden sivu 52. (5) EYVL L 125, 19.5.1999, s. 33. (6) EYVL L 356, 30.12.1998, s. 1. (7) EYVL L 229, 9.9.2000, s. 34. (8) EYVL L 33, 2.2.2001, s. 21. (9) EYVL L 310, 11.12.2000, s. 1. LIITE I VELKAPOHJAN RAKENNE A Velkapohja sisältää yksinomaan seuraavat erät: 1. Liikkeeseen lasketut setelit. Tilikaudella 2002 tätä liitettä sovellettaessa ja kunkin kansallisen keskuspankin osalta "liikkeeseen lasketut setelit" (i) sisältävät myös sen liikkeeseen laskemat kansallisen valuuttayksikön määräiset setelit ja (ii) niiden määrästä vähennetään niihin ennakkoon jaettaviin euroseteleihin liittyvien korottomien lainojen arvo, joita ei ole vielä veloitettu (osa yhdenmukaistetun taseen vastaavien erästä 6). Tilikaudesta 2003 lähtien tätä liitettä sovellettaessa ja kunkin kansallisen keskuspankin osalta "liikkeeseen lasketut setelit" sisältävät yksinomaan euromääräisiä seteleitä. 2. Rahapoliittisiin operaatioihin liittyvät euromääräiset velat euroalueen luottolaitoksille, mukaan luettuina: (a) sekkitilit, mukaan lukien perussäännön 19.1 artiklan mukaiset vähimmäisvarannot (yhdenmukaistetun taseen vastattavien erä 2.1), (b) eurojärjestelmän talletusmahdollisuuteen tehdyt talletukset (yhdenmukaistetun taseen vastattavien erä 2.2), (c) määräaikaistalletukset (yhdenmukaistetun taseen vastattavien erä 2.3), (d) käänteisistä hienosäätöoperaatioista johtuvat velat (yhdenmukaistetun taseen vastattavien erä 2.4), (e) vakuuksien muutospyyntöihin liittyvät talletukset (yhdenmukaistetun taseen vastattavien erä 2.5). 3. Kansallisten keskuspankkien eurojärjestelmän sisäiset velat, jotka syntyvät EKP:n velkasitoumusten liikkeeseenlaskun yhteydessä EKP:lle annetuista velkakirjoista suuntaviivojen EKP/2000/7 liitteessä I olevan 3.3 luvun mukaisesti (yhdenmukaistetun taseen vastattavien erä 10.2). 4. TARGET-transaktioista johtuvat eurojärjestelmän sisäiset nettovelat (osa yhdenmukaistetun taseen vastattavien erästä 10.3). 5. Liikkeeseen laskettuihin euroseteleihin liittyvät eurojärjestelmän sisäiset nettovelat, mukaan lukien tämän päätöksen 4 artiklan soveltamisesta johtuvat nettovelat. B Kunkin kansallisen keskuspankin velkapohjan määrä lasketaan kirjanpitoa ja tietojen antamista koskevista oikeussäännöistä Euroopan keskuspankkijärjestelmässä annetuissa suuntaviivoissa EKP/2000/18, sellaisina kuin ne ovat muutettuina 15.12.1999 ja 14.12.2000(1), vahvistettujen yhdenmukaistettujen tilinpäätöksen laatimista koskevien puiteoletuksien ja periaatteiden mukaisesti. (1) EYVL L 33, 2.2.2001, s. 21. LIITE II YKSILÖITÄVÄT SAAMISET A Yksilöitävät saamiset sisältävät yksinomaan seuraavat erät: 1. Rahapoliittisiin operaatioihin liittyvät euromääräiset luotot euroalueen luottolaitoksille (yhdenmukaistetun taseen vastaavien erä 5). 2. Eurojärjestelmän sisäiset saamiset, jotka vastaavat muiden valuuttavarantosaamisten kuin kullan siirtoa EKP:lle perussäännön 30 artiklan mukaisesti (osa yhdenmukaistetun taseen vastaavien erästä 9.2). 3. TARGET-transaktioista johtuvat eurojärjestelmän sisäiset nettosaamiset (yhdenmukaistetun taseen vastaavien erä 9.4). 4. Liikkeeseen laskettuihin euroseteleihin liittyvät eurojärjestelmän sisäiset nettosaamiset, mukaan lukien tämän päätöksen 4 artiklan soveltamisesta johtuvat nettosaamiset. 5. Kulta, mukaan lukien EKP:lle siirrettyyn kultaan liittyvät saamiset sellaisena määränä, että kukin kansallinen keskuspankki kykenee yksilöimään kullastaan osuuden, joka vastaa tilannetta, jossa sen osuutta merkityn pääoman jakoperusteesta sovelletaan kaikkien kansallisten keskuspankkien yksilöimän kullan kokonaismäärään (yhdenmukaistetun taseen vastaavien erä 1 ja osa vastaavien erästä 9.2). Tätä päätöstä sovellettaessa ja ainakin tilikauden 2007 rahoitustulon laskemiseen saakka kulta arvostetaan 31 päivänä joulukuuta 2002 voimassa olevan kullan euromääräisen hinnan perusteella. B Kunkin kansallisen keskuspankin yksilöitävien saamisten arvo lasketaan kirjanpitoa ja tietojen antamista koskevista oikeussäännöistä Euroopan keskuspankkijärjestelmässä 1 päivänä joulukuuta 1998 annetuissa suuntaviivoissa EKP/2000/18, sellaisena kuin ne ovat muutettuina 15.12.1999 ja 14.12.2000(1), vahvistettujen yhdenmukaistettujen tilinpäätöksen laatimista koskevien puiteoletuksien ja periaatteiden mukaisesti. (1) EYVL L 33, 2.2.2001, s. 21. LIITE III ERITYISET MUKAUTUKSET A Ensimmäinen erityinen mukautus Mikäli liikkeeseen laskettujen seteleiden keskiarvo vuonna 2002 alittaa euron käyttöön ottaneiden jäsenvaltioiden kansallisten valuuttojen määräisten seteleiden keskiarvon heinäkuun 1 päivän 1999 ja kesäkuun 30 päivän 2001 välisenä aikana, 4 artiklan 1 kohdassa tarkoitettua tilikauteen 2002 sovellettavaa kerrointa C pienennetään taannehtivasti samassa suhteessa kuin liikkeeseen laskettujen seteleiden keskiarvo on pienentynyt. Pienennyksen jälkeenkin kerroin on vähintään 0,8606735. Tätä poikkeusta sovellettaessa neljännes tästä vuoteen 2002 sovellettavasta kansallisten keskuspankkien hyvitysten CA pienennyksestä lisätään kuhunkin kansallisten keskuspankkien 4 artiklan 1 kohdan mukaiseen vuosina 2004, 2005, 2006 ja 2007 sovellettavaan hyvitykseen. B Toinen erityinen mukautus Mikäli kansalliset keskuspankit, joiden 4 artiklan 1 kohdassa tarkoitettu hyvitys on positiivinen luku, maksavat nettokorkoa liikkeeseen laskettuihin seteleihin liittyville eurojärjestelmän sisäisille saldoille, ja tämä nettokorko, kun se lisätään niiden tuloslaskelman erään "rahoitustulon netto-osuus" vuoden lopussa, johtaa nettokustannukseen, 4 artiklan 1 kohdassa tarkoitettua tilikauteen 2002 sovellettavaa kerrointa C pienennetään siinä määrin kuin on tarpeen tämän tilanteen korjaamiseksi. Pienennyksen jälkeenkin kerroin on vähintään 0,8606735. Tätä poikkeusta sovellettaessa neljännes tästä vuoteen 2002 sovellettavasta kansallisten keskuspankkien hyvitysten CA pienennyksestä lisätään kuhunkin kansallisten keskuspankkien 4 artiklan 1 kohdan mukaiseen vuosina 2004, 2005, 2006 ja 2007 sovellettavaan hyvitykseen.